Document ID: 32006R0322

KOMISIJAS REGULA (EK) Nr. 322/2006
(2006. gada 23. februāris),
ar ko groza Regulu (EK) Nr. 1043/2005 sakarā ar noteikumiem par pārtikas produktu un dzīvnieku izcelsmes pārtikas higiēnu Eiropas Parlamenta un Padomes Regulā (EK) Nr. 852/2004 un Eiropas Parlamenta un Padomes Regulā (EK) Nr. 853/2004
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš attiecas uz dažām precēm, kas iegūtas, pārstrādājot lauksaimniecības produktus (1), un jo īpaši tās 8. panta 3. punkta pirmo daļu,
tā kā:
(1)
No 2006. gada 1. janvāra Padomes 1992. gada 16. jūnija Direktīva 92/46/EEK, ar ko paredz veselības noteikumus attiecībā uz svaigpiena, termiski apstrādāta piena un piena produktu ražošanu un laišanu tirgū (2), un Padomes 1989. gada 20. jūnija Direktīva 89/437/EEK, ar ko paredz higiēnas un veselības noteikumus, kas ietekmē olu produktu ražošanu un laišanu tirgū (3), tiek atcelta ar Eiropas Parlamenta un Padomes Direktīvu 2004/41/EK (4) un aizstāta ar Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (5) un ar Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus dzīvnieku izcelsmes pārtikai (6).
(2)
Skaidrības labad ir lietderīgi atbilstoši pielāgot atsauces attiecībā uz Direktīvu 92/46/EEK un Direktīvu 89/437/EEK, kas noteiktas Komisijas Regulā (EK) Nr. 1043/2005 (2005. gada 30. jūnijs), ar ko īsteno Padomes Regulu (EK) Nr. 3448/93 attiecībā uz eksporta kompensāciju piešķiršanas sistēmu noteiktiem lauksaimniecības produktiem, kurus eksportē tādu preču veidā, kas nav ietvertas Līguma I pielikumā, un šādu kompensāciju apjomu noteikšanas kritērijus (7).
(3)
Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar Līguma I pielikumā neuzskaitītu apstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Regulas (EK) Nr. 1043/2005 52. panta 4. punktu aizstāj ar šādu:
“4. Lai saņemtu kompensāciju par produktiem, uz ko attiecas KN kodi 0403 10 51-0403 10 99, 0403 90 71-0403 90 99, 0405 20 10, 0405 20 30, 2105 00 99, 3502 11 90 un 3502 19 90, produktiem jāatbilst attiecīgajām Eiropas Parlamenta un Padomes Regulas (EK) Nr. 852/2004 (8) un Eiropas Parlamenta un Padomes Regulas (EK) Nr. 853/2004 (9) prasībām, jo īpaši prasībai būt sagatavotam apstiprinātā uzņēmumā un atbilstībai veselības marķējuma prasībām, kas norādītas Regulas (EK) Nr. 853/2004 II pielikuma I iedaļā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Regula uzliek saistības kopumā un ir tieši piemērojama visās dalībvalstīs.
Briselē, 2006. gada 23. februārī

Labels: 3
17